Boer van Bloemhof vermoorŉ Boer van Bloemhof in Noordwes se liggaam is Dinsdagoggend in sy plaashuis gekry nadat hy vermoedelik doodgeslaan is. ŉ Polisiewoordvoerder, brig. Thulani Ngubane, sê Adriaan Johannes (At) van der Merwe (46) se liggaam is omstreeks 7:00 Dinsdagoggend op die vloer van sy studeerkamer gevind. Hy het erge kopbeserings opgedoen. Ngubane sê die aanvallers het na bewering Maandagaand toegang tot die huis gekry deur ŉ gat onderdeur ŉ heining te grawe. “Die verdagtes het die voordeur van die plaashuis afgebreek.” Van der Merwe se silwer Toyota Rav 4 word vermis. Die registrasienommer is FTY116NW. Die polisie het enigiemand met inligting gevra om hulle naaste polisiekantoor of CrimeStop te kontak.